Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam „Grozījumi Ministru kabineta 2007.gada 31.jūlija noteikumos Nr.525 „Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | Elektroniskā saskaņošana 18.04.2019, 08.05.2019, 23.05.2019 | | |
|  |  | | |
| Saskaņošanas dalībnieki | Juta Urža, Linda Upīte, Tieslietu ministrija | | |
|  | Agrita Karlapa, Zemkopības ministrija | | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas, Zemkopības ministrijas |  | |
|  | |  | | |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | | |
|  | |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1. | *Izdoti saskaņā ar likuma*  *“Par akcīzes nodokli”*  *5. panta piekto daļu, 14. panta 2.1 daļu,*  *18. panta pirmo daļu un 28. panta piekto daļu un*  *likuma “Par nodokļu piemērošanu brīvostās*  *un speciālajās ekonomiskajās zonās”*  *3. panta desmito daļu* | | **Tieslietu ministrija:**  **(08.04.2019.)**  1. Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 97. punktu aiz noteikumu projekta nosaukuma raksta norādi, uz kāda likuma pamata noteikumu projekts sagatavots. Lūdzam papildināt gan projektā ietverto norādi, proti, pašā norādē ietvert, ka Ministru kabineta noteikumi izdoti saskaņā ar likuma "Par akcīzes nodokli" 18. panta 1.1 daļu, gan projekta 1. punktā norādīt ar kādu tiesību normu papildināms Ministru kabineta noteikumu izdošanas pamats. | **Ņemts vērā**  Precizēts MK noteikumu deleģējums | | *Izdoti saskaņā ar likuma*  *“Par akcīzes nodokli”*  *5. panta piekto daļu, 14. panta 2.1 daļu,*  *18. panta pirmo un 1.1 daļu un 28. panta piekto daļu un*  *likuma “Par nodokļu piemērošanu brīvostās*  *un speciālajās ekonomiskajās zonās”*  *3. panta desmito daļu* |
| 2. | 1.2. papildināt 1.punktu ar 1.4.apakšpunktu šādā redakcijā:  “1.4. kārtību, kādā saskaņā ar likuma 18.panta 1.1 daļu Valsts ieņēmumu dienests izsniedz, pārreģistrē vai anulē izziņu to naftas produktu iegādei, kuriem piemēro nodokļa atbrīvojumu vai atvieglojumu, un kādā izsniedz atļauju naftas produktu atlikumu pārvietošanai vai realizācijai.”; | | **Tieslietu ministrija:**  **(26.04.2019.)**  1. Lūdzam svītrot projekta 1.2. apakšpunktā ietvertajā Ministru kabineta 2007. gada 31. jūlija noteikumu Nr. 525 "Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa" (turpmāk – naftas produktu noteikumi) 1.4. apakšpunktā vārdus "saskaņā ar likuma 18. panta 1.1 daļu", ņemot vērā to, ka pilnvarojums izriet no norādes, uz kāda likuma pamata naftas produktu noteikumi sagatavoti.  Vienlaikus lūdzam svītrot naftas produktu noteikumu 1.2. apakšpunktā vārdus "saskaņā ar likuma 28. panta piekto daļu". | **Ņemts vērā** | | 1.2. svītrot 1.2.apakšpunktā vārdus “saskaņā ar likuma 28.panta piekto daļu”.  1.3. papildināt 1.punktu ar 1.4.apakšpunktu šādā redakcijā:  “1.4. kārtību, kādā Valsts ieņēmumu dienests izsniedz, pārreģistrē vai anulē izziņu to naftas produktu iegādei, kuriem piemēro nodokļa atbrīvojumu vai atvieglojumu, un kādā izsniedz atļauju naftas produktu atlikumu pārvietošanai vai realizācijai.”; |
| 3. | 1.12. papildināt 92.punktu aiz vārdiem “zivsaimniecības nodrošināšanai” ar vārdiem “izņemot zveju iekšējos ūdeņos”;  2. Šo noteikumu 1.12.apakšpunkts stājas spēkā 2019.gada 1.jūlijā. | | **Tieslietu ministrija:**  **(08.04.2019.)**  2. Projekta 2. punktā noteikts, ka projekta 1.12. apakšpunkts stājas spēkā 2019. gada 1. jūnijā. Vēršam uzmanību, ka noteikumu projektā nevar ietvert regulējumu, kas atbilst tādām likuma normām, kuras vēl nav spēkā, proti, likumprojekts "Grozījumi likumā "Par akcīzes nodokli"" (Nr. 266/Lp13) (turpmāk – likumprojekts) tikai 2019. gada 7. martā ir iesniegts Saeimā un vēl nav izskatīts nevienā lasījumā, līdz ar to nav skaidrs, kad tas varētu tikt pieņemts. Ievērojot minēto, Tieslietu ministrija nevar izvērtēt projekta 1.12. apakšpunktā ietverto Ministru kabineta 2007. gada 31. jūlija noteikumu Nr. 525 "Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa" (turpmāk – noteikumi Nr. 525) 92. punkta papildinājumu un projekta 2. punktā ietverto regulējumu.  Vienlaikus jānorāda, ka likumprojekta 4. pants noteic, ka Ministru kabinets nosaka kārtību, kādā piemēro atvieglotu nodokļu likmi dīzeļdegvielai, ko izmanto kuģos zvejniecībā iekšējos ūdeņos. No tā izriet, ka projektā ietvertais regulējums neattieksies uz zveju iekšējos ūdeņos no brīža, kad attiecīgie grozījumi likumā "Par akcīzes nodokli" stāsies spēkā. Ievērojot minēto, Tieslietu ministrija aicina noteikumu projekta tālāku virzību un saskaņošanu nodrošināt tad, kad likumprojekts Saeimā tiks atbalstīts un pieņemts vismaz otrajā lasījumā. Papildus vēršam uzmanību, ka likumprojektā ietvertā norāde par likuma spēkā stāšanās laiku, nenodrošina to, ka līdz tam laikam likums Saeimā tiks pieņemts. Ja projekta 1.12. apakšpunkts un 2. punkts stāsies spēkā pirms likumprojekta, visiem zvejniecības kuģiem iekšējos ūdeņos būs liegta iespēja iegādāties dīzeļdegvielu ar nodokļa atvieglojumiem, tostarp arī tiem, kas šobrīd zvejo ostu tuvumā, kurās pašlaik ir iespēja iegādāties dīzeļdegvielu ar samazinātu akcīzes nodokļa likmi un to iegādājas. | **Ņemts vērā**  Svītrots MK noteikumu projekta 1.12.apakšpunkts un 2.punkts. | |  |
| 4. | 1.3. aizstāt 20.² punktā vārdus “vai pārreģistrācijai” ar vārdiem “pārreģistrācijai vai anulēšanai”; | | **Tieslietu ministrija:**  **(26.04.2019.)**  2. Naftas produktu noteikumu 20.2 punkts nosaka, ka lietotājs iesniegumu naftas produktu noteikumos minēto izziņu saņemšanai vai pārreģistrācijai iesniedz elektroniski, izmantojot Valsts ieņēmumu dienesta elektroniskās deklarēšanas sistēmu. Pēc projekta spēkā stāšanās šāda kārtība būs arī iesnieguma iesniegšanai par izziņas anulēšanu. Vienlaikus projekta 1.4. apakšpunktā ietverts naftas produktu noteikumu 20.4 punkts, kurā tiktu noteikts, ka Valsts ieņēmumu dienests naftas produktu noteikumos minētās izziņas izsniedz elektroniski atbilstoši normatīvajiem aktiem par elektronisko dokumentu apriti, nosūtot Valsts ieņēmumu dienesta elektroniskās deklarēšanas sistēmā. Ja lietotājs nav Valsts ieņēmumu dienesta elektroniskās deklarēšanas sistēmas klients, izziņu izsniedz papīra formā, nosūtot uz lietotāja juridisko vai deklarētās dzīvesvietas adresi. Vēršam uzmanību, ka naftas produktu noteikumu 20.2 punkts paredz iesniegumu iesniegšanu tikai Valsts ieņēmumu dienesta elektroniskajā deklarēšanas sistēmā, proti, tiek prezumēts, ka visām personām ir pieeja Valsts ieņēmumu dienesta elektroniskajai deklarēšanās sistēmai. Taču ņemot vērā projekta 1.4. apakšpunktā ietvertajā naftas produktu noteikumu 20.4 punktā ietverto, tiek prezumēts, ka var būt personas, kurām nav pieejama Valsts ieņēmumu dienesta elektroniskā deklarēšanās sistēma. Tādējādi veidojas pretruna starp to, kā persona var iesniegt iesniegumu un saņemt izziņu. Ņemot vērā minēto, lūdzam precizēt naftas produktu noteikumu 20.2 punktu vai projekta 1.4. apakšpunktu. | **Ņemts vērā** | | 1.4. izteikt 20.² punktu šādā redakcijā:  “20.2 Lietotājs iesniegumu šajos noteikumos minēto izziņu saņemšanai, pārreģistrācijai vai anulēšanai iesniedz elektroniski, izmantojot Valsts ieņēmumu dienesta elektroniskās deklarēšanas sistēmu. Ja lietotājs nav Valsts ieņēmumu dienesta elektroniskās deklarēšanas sistēmas klients, iesniegumu var iesniegt papīra formā.” |
| 5. | 1.16. papildināt 110.punktu aiz vārda “pārreģistrāciju” ar vārdiem “vai Administratīvā procesa likumā noteiktajā kārtībā pieņem motivētu lēmumu par minētās izziņas anulēšanu.”; | | **Tieslietu ministrija:**  **(26.04.2019.)**  3. No naftas produktu noteikumiem izriet, ka tajos minētās izziņas tiek izsniegtas Administratīvā procesa likumā noteiktajā kārtībā. Ņemot vērā minēto, naftas produktu noteikumu 65., 87. un 110. punkts ir lieks, jo iesniegumu izskatīšanas un lēmumu pieņemšanas vispārīgo kārtību nosaka Administratīvā procesa likums. Līdz ar to lūdzam precizēt projekta 1.16. apakšpunktu, nosakot, ka tiek svītrots naftas produktu noteikumu 110. punkts, un svītrot naftas produktu noteikumu 65. un 87. punktu.  Vienlaikus lūdzam svītrot projekta 1.8. apakšpunktu un precizēt projekta 1.13. apakšpunktu, ņemot vērā to, ka nav nepieciešams norādīt, ka Administratīvā procesa likumā noteiktajā kārtībā tiek pieņemts motivēts lēmums, jo saskaņā ar Administratīvā procesa likuma 67. panta otro daļu administratīvā akta pamatojums ir tikai viena no administratīvā akta sastāvdaļām. | **Ņemts vērā** | | 1.11. svītrot 65.punktu;  1.16. svītrot 87.punktu;  1.18. svītrot 110.punktu. |
| 6. | 1.17. aizstāt 6., 7., 8., 9., 10., 12., 14. un 15.pielikumā vārdus “Z.v.” ar vārdiem “ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU”. | | **Tieslietu ministrija:**  **(08.04.2019.)**  3. Noteikumos Nr. 525 ietvertās izziņas izdod Administratīvā procesa likuma kārtībā. Saskaņā ar Administratīvā procesa likuma 67. panta pirmo daļu administratīvo aktu izdod rakstveidā. Savukārt Elektronisko dokumentu likuma 3. panta pirmā daļa noteic, ka prasība pēc dokumenta rakstveida formas attiecībā uz elektronisko dokumentu ir izpildīta, ja elektroniskajam dokumentam ir elektroniskais paraksts un elektroniskais dokuments atbilst citām normatīvajos aktos noteiktajām prasībām. Iekļaujot izziņā vārdus *"šis dokuments ir parakstīts ar drošu elektronisko parakstu un satur laika zīmogu"* netiek nodrošināts tas, ka elektroniskais dokuments atbilst visām normatīvajos aktos noteiktajām prasībām, un tiešām tiek parakstīts ar elektronisko parakstu un satur laika zīmogu. Ārējā normatīvajā aktā jāiekļauj prasības, kurām dokumentam jāatbilst, proti, ja dokuments tiek sagatavots elektroniskā formā, normatīvajā aktā jānorāda, ka tam jābūt elektroniski parakstītam un jāsatur laika zīmogs. Ievērojot minēto, lūdzam precizēt projekta 1.17. punktā ietverto regulējumu.  Papildus vēršam uzmanību, ka noteikumu 6., 7., 8., 9., 10., 12., 14. un 15. pielikums paredz ne tikai rekvizītu "zīmoga vieta", bet arī "Valsts ieņēmumu dienesta amatpersonas paraksts". Ja izziņas tiek izsniegtas elektroniski, lūdzam attiecīgajos pielikumos svītrot norādi par amatpersonas parakstu. | **Ņemts vērā** | | 1.21. svītrot 1. un 2.pielikumā vārdus “Dzīvesvietas adrese, pasta indekss”;  1.22. svītrot 3., 4. un 5. pielikumā vārdus “Juridiskā adrese, pasta indekss”;  1.23. izteikt 6., 7., 8., 9. un 10. pielikumu jaunā redakcijā:  1.24. svītrot 11.pielikumā vārdus “Lietotāja adrese, pasta indekss”;  1.25. izteikt 12.pielikumu jaunā redakcijā:;  1.26. svītrot 13.pielikumā vārdus “Lietotāja adrese, pasta indekss”;  1.27. izteikt 14. un 15.pielikumu jaunā redakcijā: |
| 7. | 1.25. izteikt 14. un 15.pielikumu jaunā redakcijā: | | **Tieslietu ministrija:**  **(26.04.2019.)**  4. Projekta anotācijas I sadaļas 2. punktā ir noteikts, ka, lai mazinātu komersantiem administratīvo slogu, no lietotāja iesniegumiem un izziņām nepieciešams svītrot informāciju par juridisko adresi un pasta indeksu. Vēršam uzmanību, ka projekta 1.25. apakšpunktā ietvertajā projekta 14. pielikumā nav svītrota aile, kas paredz izziņā naftas produktu iegādei izmantošanai koksa ķīmiskajai apstrādei norādīt juridisko adresi un pasta indeksu. Ņemot vērā minēto, lūdzam precizēt projekta 1.25. apakšpunktu, ja arī projekta 14. pielikumā ir paredzēts nenorādīt juridisko adresi un pasta indeksu, vai precizēt projekta anotācijas I sadaļas 2. punktā minēto informāciju, skaidrojot, kāpēc projekta 14. pielikumā ir norādāma juridiskā adrese un pasta indekss, bet citos projekta pielikumos nē. | **Ņemts vērā**  14.pielikumā svītrota norādāmā informācija par juridisko adresi un pasta indeksu. | | 1.21. svītrot 1. un 2.pielikumā vārdus “Dzīvesvietas adrese, pasta indekss”;  1.22. svītrot 3., 4. un 5. pielikumā vārdus “Juridiskā adrese, pasta indekss”;  1.23. izteikt 6., 7., 8., 9. un 10. pielikumu jaunā redakcijā:  1.24. svītrot 11.pielikumā vārdus “Lietotāja adrese, pasta indekss”;  1.25. izteikt 12.pielikumu jaunā redakcijā:;  1.26. svītrot 13.pielikumā vārdus “Lietotāja adrese, pasta indekss”;  1.27. izteikt 14. un 15.pielikumu jaunā redakcijā: |
| 8. |  | | **Tieslietu ministrija:**  **(08.04.2019.)**  4. Projekts paredz nosacījumus, kādos gadījumos projektā ietvertās izziņas var anulēt vai anulē, bet nenosaka kārtību, kādā tas notiks. Par izziņas anulēšanu ir jāpieņem lēmums, ņemot vērā, ka tas ir nelabvēlīgs administratīvais akts, kuru Administratīvā procesa likumā noteiktā kārtībā var apstrīdēt un pārsūdzēt. Vēršam uzmanību, ka noteikumu Nr. 525 65., 87., 110. punktā ir noteikts, ka par atteikumu izsniegt vai pārreģistrēt attiecīgo izziņu Valsts ieņēmumu dienests pieņem motivētu lēmumu, tomēr šīs tiesību normas nav attiecināmas uz izziņas anulēšanu. Ievērojot minēto, lūdzam atbilstoši precizēt projektu. | **Ņemts vērā**  Skatīt precizējumu pie 5.iebilduma | |  |
| 9. | 1.8. papildināt 63.punktu ar 63.5. un 63.6. apakšpunktu šādā redakcijā:  “63.5. pieteiktajā darbības vietā nodokļu maksātāja struktūrvienība nav reģistrēta atbilstoši normatīvajiem aktiem, kas reglamentē nodokļu maksātāju struktūrvienību reģistrāciju Valsts ieņēmumu dienestā;  63.6. pieteiktā darbības vieta deklarēta citam lietotājam izsniegtajā izziņā.”;  1.13. izteikt 86.punktu šādā redakcijā:  “86. Valsts ieņēmumu dienests ir tiesīgs neizsniegt vai nepārreģistrēt izziņu naftas produktu izmantošanai divējādi vai citiem mērķiem, ja:  86.1. lietotājs pēc Valsts ieņēmumu dienesta rakstiska pieprasījuma iesniegumā nav norādījis visu nepieciešamo informāciju vai nav iesniedzis šo noteikumu 79. un 82.punktā minētos dokumentus un 901.punktā minēto informāciju;  86.2. lietotājs iesniegumā vai tam pievienotajos dokumentos ir sniedzis nepatiesas ziņas vai pievienotie dokumenti ir viltoti;  86.3. lietotājs gada laikā pirms iesnieguma iesniegšanas ir pārkāpis normatīvajos aktos par naftas produktu aprites kārtību vai šajos noteikumos noteiktās prasības;  86.4. lietotājam ir Valsts ieņēmumu dienesta administrēto nodokļu (nodevu) parāds (izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti un persona nodokļu parāda saistības pilda), kura kopsumma pārsniedz 150 *euro*;  86.5. pieteiktajā darbības vietā nodokļu maksātāja struktūrvienība nav reģistrēta atbilstoši normatīvajiem aktiem, kas reglamentē nodokļu maksātāju struktūrvienību reģistrāciju Valsts ieņēmumu dienestā;  86.6. pieteiktā darbības vieta deklarēta citam lietotājam izsniegtajā izziņā.”;  1.17. papildināt 109.punktu ar 109.7. un 109.8.apakšpunktu šādā redakcijā:  “109.7. pieteiktajā darbības vietā nodokļu maksātāja struktūrvienība nav reģistrēta atbilstoši normatīvajiem aktiem, kas reglamentē nodokļu maksātāju struktūrvienību reģistrāciju Valsts ieņēmumu dienestā;  109.8. pieteiktā darbības vieta deklarēta citam lietotājam izsniegtajā izziņā.”; | | **Tieslietu ministrija:**  **(14.05.2019.)**  1. Lūdzam izvērtēt projekta 1.8. apakšpunktā ietverto Ministru kabineta 2007. gada 31. jūlija noteikumu Nr. 525 "Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa" (turpmāk – noteikumi Nr. 525) 63.6. apakšpunktu, projekta 1.13. apakšpunktā ietverto noteikumu Nr. 525 86.6. apakšpunktu un projekta 1.17. apakšpunktā ietverto noteikumu Nr. 525 109.8. apakšpunktu. No Ministru kabineta 2015. gada 22. septembra noteikumiem Nr. 537 "Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā" (turpmāk – noteikumi Nr. 537) neizriet, ka vienā darbības vietā nevarētu reģistrēt vairākas nodokļu maksātāja struktūrvienības, tāpēc nav saprotams, kāpēc nepieciešams projekta 1.8., 1.13. un 1.17. apakšpunktā noteiktais ierobežojums. Lūdzam atbilstoši precizēt projektu vai papildināt anotāciju ar skaidrojumu | **Ņemts vērā**  Papildināta anotācija ar skaidrojumu. | | 1.8. papildināt 63.punktu ar 63.5. un 63.6. apakšpunktu šādā redakcijā:  “63.5. pieteiktajā darbības vietā nodokļu maksātāja struktūrvienība nav reģistrēta atbilstoši normatīvajiem aktiem, kas reglamentē nodokļu maksātāju struktūrvienību reģistrāciju Valsts ieņēmumu dienestā;  63.6. pieteiktā darbības vieta deklarēta citam lietotājam izsniegtajā izziņā.”;  1.13. izteikt 86.punktu šādā redakcijā:  “86. Valsts ieņēmumu dienests ir tiesīgs neizsniegt vai nepārreģistrēt izziņu naftas produktu izmantošanai divējādi vai citiem mērķiem, ja:  86.1. lietotājs pēc Valsts ieņēmumu dienesta rakstiska pieprasījuma iesniegumā nav norādījis visu nepieciešamo informāciju vai nav iesniedzis šo noteikumu 79. un 82.punktā minētos dokumentus un 901.punktā minēto informāciju;  86.2. lietotājs iesniegumā vai tam pievienotajos dokumentos ir sniedzis nepatiesas ziņas vai pievienotie dokumenti ir viltoti;  86.3. lietotājs gada laikā pirms iesnieguma iesniegšanas ir pārkāpis normatīvajos aktos par naftas produktu aprites kārtību vai šajos noteikumos noteiktās prasības;  86.4. lietotājam ir Valsts ieņēmumu dienesta administrēto nodokļu (nodevu) parāds (izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti un persona nodokļu parāda saistības pilda), kura kopsumma pārsniedz 150 *euro*;  86.5. pieteiktajā darbības vietā nodokļu maksātāja struktūrvienība nav reģistrēta atbilstoši normatīvajiem aktiem, kas reglamentē nodokļu maksātāju struktūrvienību reģistrāciju Valsts ieņēmumu dienestā;  86.6. pieteiktā darbības vieta deklarēta citam lietotājam izsniegtajā izziņā.”;  1.17. papildināt 109.punktu ar 109.7. un 109.8.apakšpunktu šādā redakcijā:  “109.7. pieteiktajā darbības vietā nodokļu maksātāja struktūrvienība nav reģistrēta atbilstoši normatīvajiem aktiem, kas reglamentē nodokļu maksātāju struktūrvienību reģistrāciju Valsts ieņēmumu dienestā;  109.8. pieteiktā darbības vieta deklarēta citam lietotājam izsniegtajā izziņā.”; |
| 10. | 2. Noteikumi stājās spēkā 2019.gada 1.jūnijā. | | **Tieslietu ministrija:**  **(14.05.2019.)**  2. Projekta 2. punktā un projekta sākotnējās ietekmes novērtējuma ziņojumā (turpmāk – anotācija) norādīts, ka projekts stājas spēkā 2019. gada 1. jūnijā. Lūdzam papildināt anotāciju ar pamatojumu noteiktajam datumam. | **Ņemts vērā**  Papildināta anotācija ar skaidrojumu. | | 2. Noteikumi stājās spēkā 2019.gada 1.jūlijā. |
| Atbildīgā amatpersona | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Juris Lukss

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Netiešo nodokļu departamenta Muitas un akcīzes nodokļu nodaļas vecākais referents |
| (amats) |
| Tel: 67083846; Fakss: 67095421 |
| (tālruņa un faksa numurs) |
| Juris.Lukss@fm.gov.lv |
| (e-pasta adrese) |